Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 279/14/8810	Spišská Nová Ves, 24.9.2014
EEČ : 2-68-1560-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin zanedbania povinnej výživy  podľa § 207 ods. 1, ods. 3 písm. c) Trestného zákona, na tom skutkovom základe, že v dobe od januára 2013, najmenej do 17. júla 2014, v Spišskej Novej Vsi, v obci XXXXX, okres Spišská Nová Ves, ako otec mal. detí dospelého XXXXX, nar. XXXXX, študenta, XXXXX, nar. XXXXX, žiaka, neprispieval riadne a včas na ich výživu, i keď mu táto povinnosť vyplýva z § 62 Zákona o rodine a podľa rozsudku Okresného súdu v Spišskej Novej Vsi sp. zn. 15P 120/2010 zo dňa 23.06.2010, v spojení s rozsudkom Okresného súdu v Spišskej Novej Vsi sp. zn. 7C 10/2007 zo dňa 12.03.2007 mal prispievať vždy do 15. dňa v mesiaci sumou po 50 € na každé z detí do rúk  XXXXX, nar. 18.02.1974 a od dovŕšenia veku 18 rokov  syna Petra mal výživné uhrádzať do jeho rúk, čím mu vznikol dlh na výživnom voči matke detí v sume 150 € a voči synovi Petrovi v sume 150 € a tak konal, hoci pre prečin zanedbania povinnej výživy podľa § 207 ods. 1 Tr. zákona bol odsúdený trestným rozkazom Okresného súdu v Spišskej Novej Vsi  5T 73/2010 zo dňa 11.12.2012, ktorý nadobudol právoplatnosť dňa 28.12.2012 k trestu odňatia slobody v trvaní 12 mesiacov s podmienečným odkladom na skúšobnú dobu 18 mesiacov

lebo zanikla trestnosť činu

Odôvodnenie:
Vyšetrovateľ OR PZ, Odbor Kriminálnej polície 1. oddelenie vyšetrovania v Spišskej Novej Vsi pod sp. zn. ORP-281/1-VYS-SN-2014 vykonával skrátené vyšetrovanie proti obv. XXXXX  pre prečin zanedbania povinnej výživy  podľa § 207 ods. 1, ods. 3 písm. c) Trestného zákona na tom skutkovom základe, že v dobe od januára 2013, najmenej do 17. júla 2014, v Spišskej Novej Vsi, 
v obci XXXXX, okres  Spišská  Nová  Ves,  ako  otec  mal.  detí  dospelého  XXXXX,  nar. XXXXX, študenta, XXXXX, nar. XXXXX, žiaka, neprispieval riadne a včas na ich výživu, i keď mu táto povinnosť vyplýva z § 62 Zákona o rodine a podľa rozsudku Okresného súdu v Spišskej Novej Vsi sp. zn. 15P 120/2010 zo dňa 23.06.2010, v spojení s rozsudkom Okresného súdu v Spišskej Novej Vsi sp. zn. 7C 10/2007 zo dňa 12.03.2007 mal prispievať vždy do 15. dňa v mesiaci sumou po 50 € na každé z detí do rúk  XXXXX, nar. 18.02.1974 a od dovŕšenia veku 18 rokov  syna Petra mal výživné uhrádzať do jeho rúk, čím mu vznikol dlh na výživnom voči matke detí v sume 150 € a voči synovi Petrovi v sume 150 € a tak konal, hoci pre prečin zanedbania povinnej výživy podľa § 207 ods. 1 Tr. zákona bol odsúdený trestným rozkazom Okresného súdu v Spišskej Novej Vsi  5T 73/2010 zo dňa 11.12.2012, ktorý nadobudol právoplatnosť dňa 28.12.2012 k trestu odňatia slobody v trvaní 12 mesiacov s podmienečným odkladom na skúšobnú dobu 18 mesiacov.

V priebehu vyšetrovania bolo zistené, že obvinený XXXXX dlh na výživnom uhradil, keď  v mesiaci august 2014 uhradil 200 € a v septembri 2014 ďalšiu sumu 150 €.
	Prijatie týchto súm potvrdila matka detí XXXXX a kópie pokladničných dokladov  o  vklade na účet v sumách 200 € a 150 €. 
	
Súčasne nebolo zistené, aby neplnenie výživného malo pre oprávnené deti trvalo nepriaznivé následky.

Podľa  § 215 ods. 1 písm. h) Tr. poriadku „prokurátor zastaví trestné stíhanie, ak zanikla trestnosť činu.“  

Podľa § 86 ods. 1 písm. a) Tr. zákona „trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.“

Keďže boli splnené podmienky účinnej ľútosti, bolo potrebné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Irena Kurucová
prokurátorka